OzLabs/hebrew-wiki-articles huggingface dataset:
עונת 1954/1955 בלה ליגה

עונת 1954/1955 הייתה העונה ה-24 של לה ליגה שהיא הליגה הספרדית הבכירה בכדורגל. העונה החלה ב-12 בספטמבר 1954 והסתיימה ב-10 באפריל 1955. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שכו במקום 2-3 בכל אחת מהבתים של ליגת המשנה ישתתפו במשחקי המבחן עם קבוצות שזכו במקום 13-14 בליגה הבכירה. שתי קבוצות החזקות ממשחקי המבחן ישחקו בעונת 1955/1956 בליגה הבכירה. 

מליגת המשנה עלו הרקולס, דפורטיבו מאלגה, לאס פאלמס ודפורטיבו אלאבס.

ריאל מדריד זכתה בתואר וזאת בפעם הרביעית בתולדות המועדון ובפעם השנייה ברציפות.

ראסינג סנטנדר ודפורטיבו מאלגה ירדו לליגת משנה בסוף העונה. בעקבות משחקי אספניול וריאל סוסיאדד נותרו בליגה הבכירה.

==כדורגלנים מצטיינים==
בהתאם לנתונים הרשמיים של ה-LFP, חואן ארסה, סביליה זכה בתואר מלך השערים עם כיבוש 29 שערים ב-29 משחקים וקיבל "פרס פיצ'יצ'י". 

חואן אלונסו מריאל מדריד היה השוער הטוב של העונה. הוא ספג 24 שערים ב-24 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ריאל מדריד (אלופה)||30||20||6||4||80||31||49||46 ||העפלה לגביע האלופות
|- bgcolor=#97DEFF
|2|| ברצלונה||30||17||7||6||75||39||36||41 || העפלה לגביע ערי הירידים
|-align="center" bgcolor="D0F0C0"
|3|| אתלטיק בילבאו||30||15||9||6||78||39||39||39||זכייה בגביע חנרליסימו
|-
|4|| סביליה||30||15||4||11||74||58||16||34
|-
|5|| ולנסיה||30||15||3||12||71||60||11||33
|-
|6|| הרקולס||30||11||9||10||46||57|| 11-||31
|-
|7|| דפורטיבו לה קורוניה||30||12||6||12||52||59|| 7-||30
|-
|8|| אתלטיקו מדריד||30||11||7||12||59||64|| 5-||29
|-
|9|| ריאל ואיאדוליד||30||11||5||14||48||56|| 8-||27
|-
|10|| דפורטיבו אלאבס||30||11||5||14||51||62|| 11-||27
|-
|11|| סלטה ויגו||30||10||7||13||55||60|| 5-||27
|-
|12|| לאס פאלמס||30||10||7||13||45||69|| 24-||27
|-align="center" bgcolor="#FFDDDD"
|13|| אספניול||30||8||10||12||42||46|| 4-||26||משחקי המבחן
|-align="center" bgcolor="#FFDDDD"
|14|| ריאל סוסיאדד||30||9||6||15||48||53|| 5-||24||משחקי המבחן
|- align="center" style="background: #FFCCCC;"
|15|| ראסינג סנטנדר ||30||9||2||19||39||81|| 42-||20||ירדה ליגה
|- ! style="background:#FFCCCC;"
|16|| דפורטיבו מאלגה ||30||6||7||17||36||65||29-||19||ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| חואן ארסה 
|סביליה
|29
|-
|2
| אלפרדו די סטפנו
|ריאל מדריד
|25
|-
|3
| מנואל בדנס
|ולנסיה
|22
|-
|4
| אריאטה
|אתלטיק בילבאו
|19
|-
|rowspan="2" |5
| הקטור ריאל
|ריאל מדריד
|rowspan="2"|18
|-
| פהיניו
|דפורטיבו לה קורוניה
|-
|7
| ווילסון
|דפורטיבו אלאבס
|17
|-
|rowspan="2" |8
| חוסה ארטקסה
|אתלטיק בילבאו
|rowspan="2"|16
|-
| חואן אראוחו
|סביליה
|-
|rowspan="2" |10
| פבלו אולמדו
|סלטה ויגו
|rowspan="2"|15
|-
| חואקין מוריו
|ריאל ואיאדוליד
|}

==קישורים חיצוניים==
* [http://www.rsssf.com/tabless/spanhist4959.html#5455 נתונים מפורטים מאתר rsssf]
* [http://www.bdfutbol.com/en/t/t1954-55.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1955
קטגוריה:תחרויות כדורגל ב-1954
רמיזיים

רמיזיים (שם מדעי: Remizidae) היא משפחה של ציפורי שיר הקרובים למשפחת הירגזיים.

אלו ציפורים קטנות מאוד באורך 7.5-11 ס"מ. הן מזכירות ירגזים אך בעלות פנים ומקורים דקים יותר. הן בעלות גוונים אפורים וצהובים-לבנים אך לכמה מינים פסים שחורים על עיניהם ולכמה מהם צבעים אדומים יותר.

משפחה זו חיה באזורים ממוזגים וטרופיים באירואסיה, אמריקה הצפונית ואפריקה. רוב המינים אינם נודדים. הם חיים בלהקות קטנות ביערות או אזורי שיחים, חלקם חיים בערבות וביצות ואחרים ביערות גשם.

הם ניזונים כדרך הירגזיים מחרקים שהם מלקטים בכל פינה אפשרית בין העלים והזלזלים.

אלו ציפורים מונוגמיות. הן בונות את קיניהן מנוצות מוך, מעט בוץ וקורי עכביש.

==מיון==
* משפחה רמיזיים (Remizidae)
**סוג Remiz - בו הרמית
**סוג Anthoscopus
**סוג ומין יחיד Auriparus flaviceps

==גלריה==
<gallery mode=packed>
קובץ:Grey penduline tit, Anthoscopus caroli, also known as the African penduline-tit at Ndumo Nature Reserve, KwaZulu-Natal, South Africa (28886243736).jpg
קובץ:Auriparus flaviceps.jpg
קובץ:White-crowned Pendulin Tit - Uzbekistan S4E6533.jpg
</gallery>

==קישורים חיצוניים==

* 

*
מוהואיים

מוהואיים (שם מדעי: Mohoidae) היא משפחה של ציפורי שיר נכחדת של מינים שחיו באיי הוואי והותאמו לתזונה מצוף פרחים. עד לאחרונה הם נחשבו לקרובי משפחתם של הדבשניים אך בעקבות מחקרים התברר שהם דווקא מקורבים יותר לציצניתיים ולחטפיות המשי וכן לעוף שח-דקלים ופחות לעופות האוסטרליים. הדמיון ביניהם כמו גם הדמיון לצופיתיים נובע מאבולוציה מתכנסת מאבות שונים שהותאמו לתזונה מצוף פרחים. כמו כן הם בעלי דמיון גדול למיני הפרושיים, פרושי הוואי שהם בעלי עיצוב מקור דומה.

אלו היו עופות בעלי גוף שחור וראשים כהים עם מקורים שחורים ארוכים ומעוקלים שהותאמו לפרחי הוואי הטרופיים. אורכם הגיע עד 30 ס"מ והם היו בעלי נוצות זהובות מתחת לכנפיים ובאזור השת ובכמה מינים גם על הכתפיים. נוצות הזנב ארוכות ואפורות-לבנות.

עופות אלו נכחדו כולם עד 1987 מהוואי ונחשבים למשפחה היחידה שנכחדה כולה בעת המודרנית. הם נכחדו עקב אובדן היערות בהם הן חיו אך בעיקר בגלל ציד של האנשים שהגיעו כדי להתקשט עם נוצותיהם המשובחות. חלקם נכחדו עקב מלריה שהובאה על ידי האדם והחיות שהביא עמו.

==מיון==
* משפחה מוהואיים (Mohoidae)
**סוג קיואה (Chaetoptila)
***מין קיואה (Chaetoptila angustipluma)
***מין קיואה אואהו (Chaetoptila cf.angustipluma)
***מין קיואה צר-מקור (?Chaetoptila sp.)
**סוג מוהו (Moho)
***מין מוהו אואהו (Moho apicalis)
***מין מוהו בישופ (Moho bishopi)
***מין מוהו קאואיי (Moho braccatus)
***מין מוהו הוואי (Moho nobilis)
יש המשייכים למשפחה גם את הסוג הנכחד פיופיו (Turnagra) אך מקובל לסווג אותו במשפחת הזהבניים.

==גלריה==
<gallery mode=packed>
קובץ:Mus Nat Hist Nat 25022013 Moho nobilis.jpg
קובץ:Moho apicalis.jpg
קובץ:Moho bishopi (Bishop's 'O'o), Bishop Museum, Honolulu.jpg
קובץ:Kauaioo.jpg
</gallery>

==קישורים חיצוניים==

קטגוריה:דרוראים
קטגוריה:הוואי: עופות
אריצרוצרסיים

אריצרוצרסיים (שם מדעי: Erythrocercidae) היא משפחה של ציפורי שיר, בה סוג יחיד - חטפית צהובה (Erythrocercus), המצויה רק באפריקה שמדרום לסהרה. בעבר היא נחשבה לחלק ממשפחת החטפיתיים, למונרכיתיים או לסבכיים אך מוגדרים כעת כמשפחה עצמאית.

אורך ציפורים אלה 9–12 ס"מ ומשקלם 5–8 גרם. הם בעלי צבעים חומים וצהובים באזור הבטן. העיניים צהובות ויש להם כיפה אדמדמה על הראש. הם חיים בין העצים ברחבי אפריקה ומחפשים חרקים בין העצים והזלזלים שביערות הגשם.

הן עופות מונוגמיות המקננות בקני עץ על הענפים.

==מיון==
* משפחה אריצרוצרסיים (Erythrocercidae)
**סוג חטפית צהובה (Erythrocercus)
***מין Erythrocercus holochlorus
***מין Erythrocercus livingstonei
***מין Erythrocercus mccallii

==קישורים חיצוניים==

קטגוריה:בעלי חיים שתוארו ב-1857
קטגוריה:טקסונים שתוארו בידי גוסטב הארטלאוב
קטגוריה:סבכים
חיוורנית

Hypocolius ampelinus
חיוורנית (שם מדעי: Hypocolius ampelinus) היא ציפור שיר והציפור היחידה במשפחת החיוורניתיים (Hypocoliidae). תפוצתה משתרעת מעיראק דרך איראן ועד טורקמניסטן, אפגניסטן ופקיסטן. בסתיו היא נודדת דרומה לכיוון חצי האי ערב, בחריין והודו. היא מצויה באזורים מדבריים, מטעי דקלים, ערבות ועמקים עם נהרות.

בישראל היא מזדמנת נדירה, שנצפתה עד בעיקר בדרום הארץ. 
 
שמה בא לה עקב צבעה ה"משעמם", האפור-בהיר. היא בעלת זנב ארוך ומקור קצר ושחור. בקצות כנפיה נוצות לבנות. בסיס המקור מכוסה בזיפים קטנים. הזוויגים דומים חוץ מ"מסכה" המכסה את עיניו של הזכר. 

זוהי ציפור קטנה וביישנית שנוהגת להסתתר בין השיחים עד לרגע האחרון ואז לעוף. היא מסתובבת בלהקות בעיקר בזמן הנדידה והיא ניזונה בעיקר מפירות כמו תמרים, תאנים ותותים. היא אוכלת גם חרקים ובשבי היא ניזונה גם מלחם.

בעבר קישרו את החיוורנית למשפחת הבולבוליים או החנקניים אך היום מקובל להניח כי היא קרובה לציצניתיים.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:ארץ ישראל: ציפורי שיר
ציפורי סוכר

ציפורי סוכר (שם מדעי: Promeropidae) היא משפחה של ציפורי שיר המצויה בדרום אפריקה ובה סוג יחיד - ציפור סוכר (Promerops). עופות אלו נחשבו בעבר כקרובים לדבשניים האוסטרליים אך היום הם נחשבים לקרובים יותר לטימליים לקיכליים ולצופיות המתנהגות כמותם, כשמספר חלוקות עדיין מחשיבים אותם לצופיתיים. תפוצתם באזור אפריקה הדרומית ומצפינים עד לזימבבואה. הם חיים באזורים עשבוניים ואזורי שיחים בהם יש הרבה פרחים.

אורכם של ציפורי הסוכר 15–40 ס"מ והם בעלי נוצות זנב ארוכות מאוד ומקור ארוך ומכופף מטה. הזכרים בעלי זנב ארוך יותר מהנקבות וגם מקושטים מהם. צבע נוצות הגוף אפור אך הראש כתום עד צהוב והלחיים לבנות. כמו כן רגליהם ארוכות ולעיתים הם מהלכים מעל הפרחים.

ציפורי הסוכר הם יונקי צוף הניזונים בעיקר מצוף המכיל בתוכו סוכר. ואולם ממחקר שנעשה התברר כי הם ניזונים גם מחרקים ניזוני צף כמו דבורים ממשפחת Apidae וכן מזבובים שונים. הם ניזונים מהם כשהם מגיעים לפרחים ואז חוטפים אותם באוויר.

===מינים===
*ציפור סוכר גורניי (Promerops gurneyi)
*ציפור סוכר הכף (Promerops cafer)

==קישורים חיצוניים==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
*
איראן במשחקים האולימפיים לנוער

איראן משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האיראנים 25 מדליות, מהן 12 מדליות זהב. איראן משתתפת גם במשחקי החורף האולימפיים לנוער, אך ההשתתפות היא בעיקר סמלית ועד היום, לא זכה ספורטאי נוער אולימפי איראני במדליה במשחקי החורף.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של איראן למשחקים האולימפיים לנוער הייתה לאולימפיאדת הנוער סינגפור והייתה הגדולה ביותר עד כה. המשלחת כללה 52 ספורטאים שהתחרו ב-13 ענפי ספורט. המשלחת זכתה ב-5 מדליות, מתוכן 2 מדליות זהב. המשלחת הגיעה להישגים בענף הטאקוונדו, בה היא זכתה במדליית זהב (בנים עד 55 ק"ג) ומדליית כסף (בנים עד 48 ק"ג). בענף הרמת משקולות זכתה המשלחת במדליית זהב (בנים מעל 85 ק"ג) ובענף ההיאבקות זכתה המשלחת במדליית כסף (בנים, סגנון חופשי עד 46 ק"ג) ומדליית ארד (בנים, סגנון יווני-רומי עד 69 ק"ג). בענפי הכדור הגיעו הנבחרות להישגים נאים. נבחרת הבנות בכדורגל סיימה את הטורניר במקום הרביעי. נבחרת הבנים בכדורעף סיימה במקום החמישי.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה 16 ספורטאים שהתחרו בתשעה ענפים. המשלחת זכתה ב-6 מדליות, מתוכן 3 מדליות זהב. המשלחת המשיכה להציג הישגים נאים בענף הטאקוונדו, בה היא זכתה בשתי מדליות זהב ומדליית ארד. הישגים נוספים נרשמו בענף הג'ודו בה זכתה המשלחת במדליית זהב (בנים עד 100 ק"ג) ובענף ההיאבקות בה היא זכתה בשתי מדליות ארד. לעומת אולימפיאדת הנוער סינגפור נבחרת הבנים בכדורעף חופים לא העפילה מעבר לשלב הבתים ובענף ההרמת משקולות הנציגים סיימו במקום הרביעי. אולם, הישג נאה נרשם בענף הקליעה בה הגיעה הנציגה למקום הרביעי בשלב הגמר.

===משחקי החורף===
ההשתתפות של איראן במשחקי החורף האולימפיים לנוער היא בעיקר סמלית. איראן השתתפה לראשונה באולימפיאדת הנוער אינסברוק (2012) ושלחה משלחת המונה שלושה ספורטאים בשני ענפי ספורט, סקי אלפיני וסקי למרחקים. באולימפיאדת הנוער לילהאמר (2016) שלחה איראן משלחת יותר קטנה המונה שני ספורטאים, גולש וגולשת, שהתחרו בענף הסקי אלפיני.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 2 || 2 || 1 || 5 || 26
|- align="center"
|align="right"| 2014 נאנג'ינג || 3 || 0 || 3 || 6 || 24
|- align="center"
|align="right"| 2018 בואנוס איירס || 7 || 3 || 4 || 14 || 7
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center" bgcolor="#e9d66b"
|align="right"| טאקוונדו || 6 || 2 || 1 || 9
|- align="center"
|align="right"| היאבקות || 2 || 3 || 3 || 8
|- align="center"
|align="right"| הרמת משקולות || 2 || 0 || 0 || 2
|- align="center"
|align="right"| קראטה || 1 || 0 || 3 || 4
|- align="center"
|align="right"| ג'ודו || 1 || 0 || 0 || 1
|- align="center"
|align="right"| התעמלות מכשירים || 0 || 0 || 1 || 1
|}

==ראו גם==
* איראן במשחקים האולימפיים
* איראן במשחקים הפאראלימפיים

==קישורים חיצוניים==
* 

קטגוריה:איראן: ספורט
קטגוריה:מדינות במשחקים האולימפיים לנוער
בבלר רליתי

בבלר רליתי (שם מדעי: Eupetes macrocerus) היא ציפור שיר והציפור היחידה במשפחת בבלרי רלית (Eupetidae). היא מצויה ביערות הגשם של חצי האי המלאי ובאינדונזיה. הבבלר מקורב למשפחת הטימליים והיה שייך אליה אך הופרד למשפחה יחידה. הוא קרוב לפיקטרטיים, לוונגות ולאורתוניקיים.

אורכו של הבבלר 28-30 ס"מ ומשקלו 66-72 גרם. הוא בעל רגליים ארוכות והוא מצוי על קרקעית היערות הלחים בהם הוא חי. הנוצות חומות-אדומות והפנים צבועות בשחור ובעלי פס לבן מעל העיניים הנמשך מאחורי המקור ועד לעורף. המקור שחור ודק וה"כיפה" אדמה. הזנב ארוך ועוזר לייצב את הציפור. מתחת למקור יש לבבלר שר אדום-כחול היכול להתנפח. 

הוא מצוי ביערות חצי האי המלאי ומחפש את מזונו על הקרקע בהנעת הראש מצד לצד. הוא ניזון בעיקר מחרקים כמו צרצרים וחיפושיות וגם מחגבים, עכבישים ותולעים אותם הוא חוטף מהקרקע.

הבבלר מצוי בירידה עקב הפגיעה ביערות הגשם.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי קונרד יאקוב טמינק
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:מלזיה: עופות
קטגוריה:עופות יערות הגשם של דרום-מזרח אסיה
יראי אלברס

יראי אלברס לופס (בספרדית: Yeray Álvarez López; נולד ב-24 בינואר 1995 בברקלדו שבספרד), הידוע בקיצור כיראי, הוא כדורגלן ספרדי המשחק בעמדת הבלם בקבוצת אתלטיק בילבאו מהליגה הספרדית.

== קריירת מועדונים ==
יראי נולד בברקלדו שבחבל הבסקים, ספרד. בשנת 2008 הוא הצטרף למחלקת הנוער של אתלטיק בילבאו מליגת העל הספרדית. בעונת 2013/14 שיחק אלברס בבסקוניה, מקבוצות הבת של אתלטיק בילבאו, ששיחקה בליגה הספרדית הרביעית. בעונת 2014/15 חזר אלברס למועדון והחל לשחק באתלטיק בילבאו ב', קבוצת המילואים של המועדון, ששיחקה בליגה הספרדית השלישית. הוא ערך 36 הופעות ליגה בעונה זו והבקיע שער אחד, ועזר לקבוצה להעפיל לליגה הספרדית השנייה. בעונת 2015/16 הוא ערך 32 הופעות ליגה בקבוצה, שסיימה במקום ה-22 והאחרון וחזרה לליגה השלישית.

לקראת עונת 2016/17 הועלה יראי לקבוצה הראשונה של המועדון, אתלטיק בילבאו. ב-15 בספטמבר 2016 הוא ערך את הופעת הבכורה הרשמית שלו במועדון, כששיחק 90 דקות בהפסד 0–3 לססואולו במסגרת המחזור הראשון בשלב הבתים של הליגה האירופית לעונת 2016/17. ב-18 בספטמבר ערך יראי את הופעת הבכורה שלו בליגה, כשנכנס כמחליף בדקה ה-70 בניצחון 1–2 על ולנסיה במסגרת המחזור הרביעי. בתחילת העונה ערך יראי 17 הופעות ב-20 משחקים אפשריים בכל המסגרות, אך רצף זה הופסק לאחר שב-23 בדצמבר הודיע המועדון כי יראי אובחן כחולה בסרטן האשכים ויעבור ניתוח בשבוע שלאחר מכן. הוא חזר לאחר 46 ימים בלבד ושיחק 90 דקות בהפסד 0–3 לברצלונה.

== תארים ==
;אתלטיק בילבאו
* הסופר קאפ הספרדי: 2021
* גביע המלך הספרדי: 2023/24

== קישורים חיצוניים ==

== הערות שוליים ==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:ברקלדו: כדורגלנים
קטגוריה:ספרדים שנולדו ב-1995
ארקנטוריים

ארקנטוריים (שם מדעי: Arcanatoridae) היא משפחה קטנה של ציפורי שיר אפריקניות החיות בעיקר ביערות גשם במרכז אפריקה ומזרח אפריקה.

ציפורים אלה מכונות לעיתים קיכליים אבל הם קרובי משפחתם של ציפורי הסוכר מדרום אפריקה ובהרבה מיונים משויכים אליהם עדיין ולא כמשפחה עצמאית.

אלו ציפורים הדומות לציפורי הסוכר וכמותם הם יונקי צוף המגוונים את מזונם בחרקים הנמשכים לפרחים. הם חיים בעיקר ביערות גשם והם בעלי נוצות גוף ירוקות עד חומות ומקורים מוארכים.

חלקם מצויים בסכנת הכחדה עקב הפגיעה ביערות.

==מיון==
*משפחה ארקנטוריים (Arcanatoridae)
**סוג ומין יחיד Modulatrix stictigula
**סוג ומין יחיד Arcanator orostruthus
**סוג ומין יחיד Kakamega poliothorax

==קישורים חיצוניים==

קטגוריה:דרוראים
ציפורי עלים

ציפורי עלים (שם מדעי: Chloropseidae) היא משפחת עופות מסדרת ציפורי שיר החיה בתת-היבשת ההודית ובדרום-מזרח אסיה. במשפחה סוג אחד - ציפור עלים (Chloropsis) ובו 11 מינים. ציפורים אלה הן קרובות משפחה של משפחת האגיתיניות ושל התכלתיים וקרובות רחוקות יותר של הבולבוליים.

ציפורים אלה חיות בין העצים ביער וצבען ירוק בהיר עד צהוב עם פנים כהות ולעיתים גרונות כחולים. המקור צר וכהה והעיניים כהות. הזנב ארוך והכנפיים בעלות נוצות כחולות בשוליים. הרגליים חזקות ועוזרות לציפורים לטפס. אורכן 14-21 ס"מ ומשקלן 15-48 גרם. נוצותיהן הצבעוניות מרשימות את בני הזוג, מרתיעות יריבים ומבלבלות את טורפיהן, בעיקר נחשים טורפים.

הן חיות ביערות הגשם הטרופיים ויכולות להימצא עד גובה 2,500 מ' מעל הים. הן חיות בצמרות העצים ומחפשות שם חרקים, פירות וצוף. לעיתים הן פועלות כלהקת ציד, המחפשת ועטה על חרקים, שאחת מחברות הלהקה מוצאת.

=== מינים ===
* Chloropsis flavipennis
* Chloropsis palawanensis
* Chloropsis sonnerati
* Chloropsis cyanopogon
* Chloropsis cochinchinensis
* Chloropsis jerdoni
* Chloropsis kinabaluensis
* Chloropsis aurifrons - קרוי "בֻּלְבּוּל זְהֹב מֵצַח"
* Chloropsis media
* Chloropsis hardwickii
* Chloropsis venusta

==קישורים חיצוניים==

* 

קטגוריה:בעלי חיים שתוארו ב-1827
קטגוריה:טקסונים שתוארו בידי ג'ון פריידוקס סלבי
קטגוריה:עורבאים
קטגוריה:משפחות מונוטופיות
נמל התעופה קולצובו

נמל התעופה הבינלאומי קולצובו (ברוסית: Международный Аэропорт Кольцо́во) הוא נמל תעופה בינלאומי השוכן כ-16 ק"מ דרומית מערבית לעיר יקטרינבורג שבמחוז סברדלובסק ומהווה את המרכז האדמיניסטרטיבי של המחוז. הנמל מהווה בסיס פעולה מרכזי לחברת אורל איירליינס ורוסליין ובעל חשיבות תחבורתית רבה לאור מיקומו במרכז רוסיה.

==היסטוריה==
שדה התעופה המקורי בשטח עליו נמצא הנמל היום נבנה בין 1928–1930 על פי דרישת מכון חיל האוויר של ברית המועצות, ונבנה במקור בעיקר לשימושים צבאיים. ב-1932 דיוויזיית חיל האוויר ה-33 הועברה לבסיס קולצובו. יום לאחר פלישת גרמניה הנאצית לברית המועצות במסגרת מבצע ברברוסה הוחל בבניית מסלול נחיתה באורך קילומטר. הבנייה החלה ביום למחרת והושלמה לאחר שלושה חודשים - זמן שיא לשנות ה-40.

ב-15 במאי 1942 נערך ניסוי במטוס הסילון הראשון של ברית המועצות בטיסה שיצאה מנמל תעופה זה. רפליקה של המטוס מדגם BI-1 נבנתה בכיכר שמול הטרמינל של נמל התעופה לזכר אותו מאורע. ב-10 ביולי 1943 קיבל נמל התעופה אישור לביצוע טיסות פנים. עובדה זו הפכה את נמל קולצובו לראשון בברית המועצות שיש לו במקביל סטטוס צבאי ואזרחי. טיסות מהנמל למוסקבה בוצעו על בסיס יומי. בדצמבר 1943, בדרכו חזרה מטהראן, עצר נשיא ארצות הברית פרנקלין רוזוולט ללילה אחד בנמל התעופה.

==קישורים חיצוניים==

* 

קולצובו
קטגוריה:יקטרינבורג: מבנים
טנגרת הבננה

טנגרת בננות על ענף קוצני
טנגרת הבננה (שם מדעי: Coereba flaveola) היא ציפור שיר החיה באמריקה הדרומית ואמריקה המרכזית וכן באיים הקריביים והיא הציפור היחידה במשפחה טנגרי בננה (Coerebidae). ציפור זו היא קרובת משפחתם של הטנגריים שבמשפחת הפרושיים ושויכה לשם זמן רב וכן למשפחת הגבתוניים. כמה חוקרים העדיפו לשייך אותה למשפחה עצמאית המקורבת יותר לצופיתיים. מיון זה לא התקבל על כל החוקרים וחוקרים רבים ממשיכים לשייך את הציפור לטנגריים או כטקסון ללא מקור. בנוסף מספר חוקרים רואים בו סוג הכולל 3 מינים ולא מין יחידי. מינים אלו נחשבים בדרך כלל לחלק מהתת-מינים המרובים של המין.

== מאפיינים ==
זוהי ציפור קטנה שאורכה 10–13 ס"מ ומשקלה 5.5-19 גרם. היא בעלת גוף אפור עם ראש אפור המפוספס בשני פסים לבנים גדולים הנמשכים עד הגרון. המקור שחור ומעוקל מעט. הבטן צהובה והרגליים גדולות וחזקות. הזכר והנקבה דומים.

ציפור זו ניזונה בעיקר מצוף של פרחים וכן מפירות ומחרקים שהיא אוספת בעזרת המקור המכופף. אך לעיתים הציפור קורעת את הפרחים ושותה את צופם בלי להאביק אותם. היא שותה את הצוף מקרבה לצמח אך יכולה גם לרפרף במקום לזמן קצר.

היא נפוצה ברחבי אמריקה מדרום מקסיקו עד צפון ארגנטינה. לעיתים נדירות היא נמצאת בפלורידה. היא מצויה ביערות פתוחים, ערבות ובפארקים וערים שונות, אך לא במדבריות או ביערות עבותים.

==תת-מינים==
לטנגרת הבננה 41 תת-מינים:

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:ברזיל: עופות
קטגוריה:בעלי חיים שתוארו ב-1758
קטגוריה:איי הבתולה של ארצות הברית: עופות
קטגוריה:ארגנטינה: עופות
קטגוריה:מקסיקו: עופות
קטגוריה:פרגוואי: עופות
ניקטוריים

ניקטוריים (שם מדעי: Nicatoridae) היא משפחת ציפורי שיר אפריקניות בעלות נוצות ירוקות. במשפחה זו סוג אחד - ניקטור (Nicator) ובו שלושה מינים.

ציפורים אלה נחשבים לקרובי משפחה של החנקניים או של הבולבוליים והמלקונוטוסים וסווגו כחלק ממשפחות אלה עד למחקרים שקבעו שהם שייכים למשפחה עצמאית.

אורכם 16–23 ס"מ והם בעלי נוצות ירוקות על גופם, ראשים גדולים עם עיניים גדולות בעלות גבות לבנות בולטות. הכנפיים אפורות עם כתמים צהובים בקדמתם. הרגליים אפורות וחזקות והמקור אפור, דק ומעוקל.

אלו עופות יערות גשם וחרשים החיים באפריקה שמדרום לסהרה מסנגל, מזרחה לאוגנדה ואגן הקונגו ודרומה עד דרום אפריקה.

==מיון==
*משפחה ניקטוריים (Nicatoridae)
**סוג ניקטור (Nicator)
***מין Nicator chloris
***מין Nicator gularis
***מין Nicator vireo

==קישורים חיצוניים==

קטגוריה:בעלי חיים שתוארו ב-1870
קטגוריה:טקסונים שתוארו בידי גוסטב הארטלאוב
קטגוריה:סבכים
סתריים

סתריים (שם מדעי: Prunellidae) היא משפחה של ציפורי שיר הכוללת רק סוג אחד - סתרי (Prunella) ובו 13 מינים.

== מאפיינים ==
הסתרי הוא עוף המצוי באזורים הרריים ומיוערים ברחבי אירואסיה מצפון עד לסיביר ומדרום מדרים עד המזרח התיכון כולל לישראל אליה מגיעים המינים: סתרי צוקים, סתרי שחור-גרון, סתרי מצוי וסתרי ממושקף.

אורכו של הסתרי 14–18 ס"מ ומשקלו 25–35 גרם. הסתרים בעלי צבעים אפורים ולא בולטים והמקור חרוטי וקטן. במראהו הוא מזכיר דרור אך חיוור יותר.

כשמו הסתרי מסתתר בין השיחים הצפופים או מצוי בין שיחים ועשב על הקרקע. הסתרי ניזון מחרקים בקיץ ומזרעים ופירות יער בחורף. כדי לסייע לו לעכל את הזרעים הוא לעיתים יבלע אבנים קטנות לתוך הקיבה והם יימעכו עבורו את הזרעים שיתפצחו.

הסתרי הוא עוף מונוגמי המשקיע שעות רבות בחיזור אחר נקבות בקיץ ובטיפול בצאצאים.

==מיון==
*משפחה סתריים (Prunellidae)
**סוג סתרי (Prunella)
***מין סתרי צוקים (Prunella collaris)
***מין Prunella himalayana
***מין Prunella fagani
***מין סתרי שחור-גרון (Prunella atrogularis)
***מין Prunella fulvescens
***מין סתרי מצוי (Prunella modularis)
***מין Prunella rubida
***מין Prunella koslowi
***מין Prunella immaculata
***מין סתרי ממושקף (Prunella ocularis)
***מין Prunella rubeculoides
***מין Prunella strophiata
***מין Prunella montanella

==גלריה==
<gallery>
Robin Accentor, Khardung La, Ladakh, India.jpg
Dunnock singing steve childs.jpg
Black-throated Accentor - Kazakistan S4E3967 (17037004490)-cropped.jpg
</gallery>

==קישורים חיצוניים==

*
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:משפחות מונוטופיות
בבלרים גדרוניים

בבלרים גדרוניים (שם מדעי: Pnoepygidae) היא משפחת ציפורי שיר קטנה בתוכה סוג יחיד - בבלר גדרוני (Pnoepyga) ובו 5 מינים. המינים קרובים למשפחת הטימליים והסבכיים אך הופרדו ממנה וכיום שייכים למשפחה עצמאית.

בבלרים אלה חיים במזרח אסיה ובדרום-מזרח אסיה, מהודו עד טאיוואן, בעיקר באזורים הרריים.

הם נראים כמו גדרונים קטנים בעלי זנב קצר מאוד ורגליים ארוכות. הם חיים על הקרקע והם בעלי מקור דק מוארך ועיניים גדולות. הם לא עפים לעיתים קרובות ומלקטים את מזונם מהקרקע. הם ניזונים בעיקר מחרקים ותולעים<ref></ref>.

==מיון==
*משפחה בבלרים גדרוניים (Pnoepygidae)
**סוג בבלר גדרוני (Pnoepyga)
***מין Pnoepyga albiventer
***מין Pnoepyga formosana
***מין Pnoepyga immaculata
***מין Pnoepyga pusilla
***מין Pnoepyga mutica

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1844
קטגוריה:טקסונים שתוארו בידי בריאן הוטון הודג'סון
קטגוריה:סבכים
הליוטאיים

הליוטאיים (שם מדעי: Hyliotidae) היא משפחת עופות מסדרת ציפורי שיר החיים רק באפריקה שמדרום לסהרה. במשפחה סוג אחד - הליוטה (Hyliota) ובו 11 מינים. בעבר סווגו המינים במשפחת הסבכיים לאחר מכן למשפחות דבלולי עיניים, מלקונוטוסים ובהמשך לחטפיתיים ולבסוף כמשפחה עצמאית.

אלו ציפורים באורך 14 ס"מ והן בעלות נוצות כחולות-צהובות ובעלי מקור מחודד מעט ומעוקל מטה. הן חיות בצמרות יערות הגשם ומחפשים חרקים למאכל. הם לא חיים בלהקות אך יצטרפו לקבוצות אכילה.

הם מונוגמיים וטריטוריאליים ויתקפו כל ציפור מסיגת גבול.

== מינים ==
* Hyliota australis
* Hyliota flavigaster
* Hyliota usambara
* Hyliota violacea

==קישורים חיצוניים==

קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
קטגוריה:דרוראים
אלצ'ורה מנוקד

אלצ'ורה מנוקד (שם מדעי: Elachura formosa) היא ציפור שיר היחידה במשפחת האלצ'וריים (Elachuridae). בעבר שויך לסוג Spelaeornis שבמשפחת הטימליים אך הופרד הן מהסוג והן מהמשפחה.
== מאפיינים ==
ציפור זו מצויה באזור דרום אסיה ודרום-מזרח אסיה, בעיקר סביב הרי ההימלאיה.

זוהי ציפור שאורכה 10 ס"מ והיא בעלת נוצות חומות-לבנות אך מנומרת בשחור. הראש כהה יותר משאר הגוף ומזכיר מראה של גדרון והמקור צר ומכופף מעט. הכנפיים והזנב מעט אדמוניים ומעל הגב ישנם נקודות לבנות מעטות.

היא מצויה בין ענפי העצים שביערות הטרופיים והסובטרופיים ומצויה על העפים, בין הגזעים, בשיחים או בכרי דשא. היא ניזונה מחרקים שהיא מחפשת בין חורי העצים. מצב שימור הציפור הוא ללא חשש.

==קישורים חיצוניים==

==הערות שוליים==

קטגוריה:טקסונים שתוארו בידי ארתור היי טווידדייל
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:נפאל: עופות
קטגוריה:סין: עופות
קטגוריה:וייטנאם: עופות
קטגוריה:בעלי חיים שתוארו ב-1874
פרוש פרז'וואלסקי

פרוש פרז'וואלסקי (שם מדעי: Urocynchramus pylzowi) היא ציפור שיר החיה והיא הציפור היחידה במשפחת האורוקינצ'רמיים (Urocynchramidae). למרות שמו של המין, הוא אינו שייך למשפחת הפרושיים. הוא קרוי ע"ש החקר הרוסי ניקולאי פרז'וואלסקי, שתיאר אותו לראשונה. בעבר הוא שויך למשפחת הפרושיים ולגיבתוניים. יש חוקרים שעדיין משייכים אותו למשפחות אלה.

אורכו של הפרוש 17 ס"מ והוא בעל זנב ארוך ורגליים קטנות. הראש קטן ובעל מקור שחור. צבע פלג הגוף העליון חום בהיר והתחתון ורוד. על פלג הגוף העליון והכנפיים ישנם פסים שחורים אופקיים לאורך כל האזור ונגמרים בזנב שמכיל 2 נוצות שחורות ועוד כמה אדומות. לזכרים ישנם נוצות צבעוניות יותר מהנקבות.

הוא חי בעיקר במזרח אסיה ובסין וגם בהרי ההימלאיה. תפוצתו היא בגובה 3,500-5,000 מ' והוא חי בזוגות מונוגמיים ברחבי היערות ההרריים.

לא ידוע עליו הרבה והוא לא נצפה כ"כ בטבע.

==קישורים חיצוניים==

==הערות שוליים==

קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:סין: עופות
קטגוריה:סין: מינים אנדמיים
קטגוריה:ההימלאיה: בעלי חיים
ויסטלר צהוב-כתף

ויסטלר צהוב-כתף (שם מדעי: Hylocitrea bonensis) היא ציפור שיר יחידה במשפחת ההילוסיטריים (Hylocitreidae). קרובה גנטית למשפחה מעובי ראש אליה שויכה בעבר, אך הופרדה למשפחה עצמאית. קרוביה הרחוקים הם הציצניתיים.

ציפור זו אנדמית ליערות הלחים של אינדונזיה באי סולאווסי. היא בעלת נוצות ירוקות, עיניים אדומות ומקור נוקשה. הגרון לבן והרגליים צהובות. האזור שמתחת הכנפיים צהוב והזנב חום. ציפור זו ניזונה מחרקים שהיא מוצאת ביערו וחיה בלהקות קטנות. 

זוהי ציפור מונוגמית וטריטוריאלית. 
==תת-מינים==
*Hylocitrea bonensis bonensis
*Hylocitrea bonensis bonthaina 
==קישורים חיצוניים==

==הערות שוליים==

קטגוריה:טקסונים שתוארו בידי אדולף ברנהארד מאייר
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:סולאווסי: עופות אנדמיים
קטגוריה:בעלי חיים שתוארו ב-1894
קטגוריה:עופות יערות הגשם של דרום-מזרח אסיה
מלכילון

מלכילון (שם מדעי: Regulus) הוא סוג של ציפור שיר ממשפחת הסבכיים ובעבר נחשב לסוג בעל משפחה עצמאית (Regulidae)<ref></ref>. השם מלכילון ניתן לו בעקבות הפולקלור האירופי הרואה אותו כמלך העופות בגלל ה"כתר" על ראשו, והתוספת "לון" מייצגת את גדלו הזעיר.

== מאפיינים ==
אורך המלכילון 8–11 ס"מ והוא קטן מאוד ועגלגל, בעל ראש גדול אפור, עיניים צהובות ומקור שחור זעיר. הכיפה בעלת פסים שחורים-צהובים והגב והכנפיים צהובים עזים. הזנב ארוך ודק והרגליים חומות וקטנות. הנוצות מוכיות ופלומתיות מאוד.

ציפור זו נפוצה ברחבי אירואסיה ובאמריקה הצפונית ביערות ואזורי שיחים בהם היא מצויה רוב הזמן. היא ניזונה מחרקים שונים.

בישראל מצויים המינים: מלכילון לבן גבות<ref></ref> ומלכילון אורנים.

==מינים==
* Regulus calendula
* Regulus goodfellowi
*מלכילון לבן גבות (Regulus ignicapilla)
* Regulus madeirensis
*מלכילון אורנים (Regulus regulus)
* Regulus satrapa
* Regulus teneriffae

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1800
קטגוריה:טקסונים שתוארו בידי ז'ורז' קיווייה
קטגוריה:סבכיים
צטיים

צטיות (שם מדעי: Cettiidae) היא משפחה מסדרת ציפורי שיר ששויכה בעבר למשפחת הסבכיים אך הועברה לקבוצה עצמאית, אך ישנם חוקרים שאינם מכירים באבחנה.

== מאפיינים ==
לצטיות צבעים חומים והם חיות בעולם הישן בחורשים, ביצות, ערבות ובאזורים יבשים יותר וגם ביערות טרופיים. הם חיים באפריקה, אירואסיה ובאוסטרליה.

אלו ציפורים קטנות יחסית הדומות לסבכי, בעלות מקור כתום קצר, ראש גדול רגליים קטנות. הם קוראים בקול ומצויים בין ענפים או גבעולים שונים. תזונתם העיקרית היא מחרקים אותם הם מחפשים בין הגבעולים. הם פעילים מעלות השחר עד הערב.

בישראל נמצא המין צטיה שהיא ציפור יציבה.

== סוגים ==
* סוג ומין יחיד Pholidornis rushiae
* סוג ומין יחיד Hylia prasina
* Abroscopus 
* Urosphena 
* Tesia
* Horornis
* Cettia - בו המין צטיה
* סוג ומין יחיד Tickellia hodgsoni
* Phyllergates

המינים Pholidornis rushiae ו-Hylia prasina מופיעים לעיתים כמשפחה נפרדת עצמאית - היליים. עם זאת מרבית החוקרים רואים בהם מינים יחידים במשפחת הצטיות או הסבכיים.

==קישורים חיצוניים==

*
אפתיאנוראיים

אפתיאנוראיים (שם מדעי: Ephthianuridae) היא משפחת עופות טרופיים קטנה החיה באוסטרליה ובעבר הייתה שייכת למשפחת הדבשניים. גם כיום רוב החוקרים משייכים אותה למשפחה זו. היא כוללת שני סוגים וחמישה מינים.

ציפורים אלה דומות לדבשניים אך בעלות מקור קצר יותר. גופן לבן עד אדום והמקור מחודד וקצר. עפים ברחבי היערות והערבות של אוסטרליה וניזונים מצוף וחרקים.

==מיון==
*משפחה אפתיאנוראיים (Ephthianuridae)
**סוג ומין יחיד Ashbyia lovensis
**סוג Epthianura
***מין Epthianura albifrons
***מין Epthianura aurifrons
***מין Epthianura crocea
***מין Epthianura tricolor

==קישורים חיצוניים==

קטגוריה:עורבאים
שח צהוב-חזה

שח צהוב-חזה (שם מדעי: Icteria virens) היא ציפור שיר והציפור היחידה במשפחת האיכטריים (Icteriidae). היא שויכה בעבר משפחת סבכי העולם החדש אך כמה חוקרים החליטו שהיא שייכת למשפחה עצמאית. חוקרים אחרים ממשיכים לשייך אותה למשפחת סבכיי העולם החדש.

אורכו של השח 17–19 ס"מ ומוטת כנפיו 23–27 ס"מ. הוא בעל גוף צהוב עם זנב ארוך ורגליים ארוכות מעט. הראש בולט ובעל מקור מגודל, עיניים שחורות עם סימונים לבנים סביבם ולחיים לבנות. שאר הראש אפור והזנב והכנפיים גם אפורים. הוא קולני ויודע לחקות בקולו כמה מיני ציפורים אבל שירתו אינה כל כך מדויקת.

זהו עוף ביישני המסתתר בין הסבכים והצמחייה של היערות בהם הוא חי. הוא מצוי גם באזורי אחו וגדרות חיות אך בעיקר ביער. הוא מחפש ביער את מזונו והוא אוכל-כול הניזון מפירות ופירות יער וכן מחרקים שונים ומעכבישים.

הוא מצוי ברחבי אמריקה הצפונית מדרום קנדה לצפון מקסיקו ולעיתים נודד בחורפים קשים דרומה.

==קישורים חיצוניים==

שח צהוב חזה מציץ מהשיחים

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:ארצות הברית: עופות
קטגוריה:בעלי חיים שתוארו ב-1758
עונת 1955/1956 בלה ליגה

עונת 1955/1956 הייתה העונה ה-25 של לה ליגה שהיא הליגה הספרדית הבכירה בכדורגל. העונה החלה ב-11 בספטמבר 1955 והסתיימה ב-22 באפריל 1956. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שכו במקום 2-3 בכל אחת מהבתים של ליגת המשנה ישתתפו במשחקי המבחן עם קבוצות שזכו במקום 13-14 בליגה הבכירה. שתי קבוצות החזקות ממשחקי המבחן ישחקו בעונת 1956/1957 בליגה הבכירה. 

מליגת המשנה עלו קולטורל לאונסה וריאל מורסיה.

אתלטיק בילבאו זכתה בתואר וזאת בפעם השישית בתולדות המועדון. בנוסף לכך, היא זכתה בגביע חנרליסימו.

קולטורל לאונסה והרקולס ירדו לליגת משנה בסוף העונה. בעקבות משחקי ריאל מורסיה ודפורטיבו אלאבס גם ירדו מהליגה הבכירה.

==כדורגלנים מצטיינים==
בהתאם לנתונים הרשמיים של ה-LFP, אלפרדו די סטפנו (), ריאל מדריד זכה בתואר מלך השערים עם כיבוש 24 שערים ב-30 משחקים וקיבל "פרס פיצ'יצ'י". זאת בפעם השנייה בקריירה. 

אנטוני רמלייטס מברצלונה היה השוער הטוב של העונה. הוא ספג 24 שערים ב-29 משחקים. לראשונה מאז עונת 1934/1935 היחס שערים/משחק היה פחות מ-1.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| אתלטיק בילבאו (אלופה)||30||22||4||4||79||31|| 48||48||זכייה בגביע חנרליסימו,העפלה לגביע האלופות
|-align="center" 
|2|| ברצלונה||30||22||3||5||67||26|| 41||47||
|-align="center" bgcolor="#D0F0C0"
|3|| ריאל מדריד||30||18||2||10||81||39|| 42||38||העפלה לגביע האלופות כמחזיקת הגביע
|-align="center" bgcolor="#D0F0C0"
|-align="center" 
|4|| סביליה||30||17||2||11||75||44|| 29||36||
|-align="center"
|5|| אתלטיקו מדריד||30||14||5||11||75||49|| 26||33||
|-align="center" 
|6|| ולנסיה||30||13||6||11||58||50|| 8||32||
|-align="center"
|7|| אספניול||30||14||3||13||50||56|| 6-||31||
|-align="center" 
|8|| ריאל סוסיאדד||30||11||8||11||48||53|| 5-||30||
|-align="center"
|9|| ריאל ואיאדוליד||30||13||4||13||52||55|| 3-||30||
|-align="center" 
|10|| סלטה ויגו||30||12||3||15||52||75|| 23-||27||
|-align="center"
|11|| לאס פאלמס||30||11||4||15||49||60|| 11-||26||
|-align="center" 
|12|| דפורטיבו לה קורוניה||30||11||4||15||60||80|| 20-||26||
|-align="center" bgcolor="#FFDDDD"
|13|| ריאל מורסיה||30||10||5||15||46||66|| 20-||25|| משחקי המבחן, ירדה ליגה
|-align="center" bgcolor="#FFDDDD"
|14|| דפורטיבו אלאבס||30||9||6||15||49||73|| 24-||24|| משחקי המבחן, ירדה ליגה
|-align="center" bgcolor="#FFCCCC"
|15|| קולטורל לאונסה||30||5||4||21||34||65|| 31-||14|| ירדה ליגה
|-align="center" bgcolor="#FFCCCC"
|16|| הרקולס||30||5||3||22||33||86|| 53-||13|| ירדה ליגה 
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| אלפרדו די סטפנו
|ריאל מדריד
|24
|-
|2
| מאורו רודריגז
|סלטה ויגו
|23
|-
|3
| אדריאן אסקודרו
|אתלטיקו מדריד
|21
|-
|4
| חסוס דומינגו
|ריאל ואיאדוליד
|17
|-
|5
| פרנסיסקו מולינה
|אתלטיקו מדריד
|16
|}

==קישורים חיצוניים==
* [http://www.rsssf.com/tabless/spanhist4959.html#5556 נתונים מפורטים מאתר rsssf]
* [http://www.bdfutbol.com/en/t/t1955-56.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1955
קטגוריה:תחרויות כדורגל ב-1956
מנזר נורת'אנגר (סרט, 1986)

מנזר נורת'אנגר (באנגלית: Northanger Abbey) הוא סרט טלוויזיה משנת 1986 המבוסס על הרומן באותו שם מאת ג'יין אוסטן שיצא לאור ב-1818. הסרט שודר לראשונה ב-1987 ברשת A&E וב-BBC.

==תקציר עלילה==
"מנזר נורת'אנגר" הוא סיפורה של קתרין מורלנד, נערה צעירה המוזמנת לשהות בבאת' שבסאמרסט עם משפחת אלן, חברים של משפחתה. בני הזוג אלן נוסעים לבאת' בתקווה שהמים שם יועילו למר אלן להחלים ממחלת הצינית. קתרין, שאחיה הצעירים קוראים לה קאתי, חיה חיים מוגנים למדי, והיא בורחת אל מחוזות הדמיון בקריאה של רומנים גותיים, והיא מתלהבת מהנסיעה לבאת'. גברת אלן מציגה את קתרין בפני משפחת ת'ורפ, והבת הבכורה איזבלה מתיידדת איתה. בין השתיים נוצר קשר מיוחד באהבתן לרומנים גותיים. אחר כך מגיעים לבאת' האחים שלהם שהם חברים. ג'יימס (אחיה של קתרין) מתאהב באיזבלה, וג'ון (אחיה של איזבלה) מחזר אחרי קתרין. היא אינה מחבבת את ג'ון, לעומת זאת נראה שהוא אוהב מאוד את עצמו.

קתרין מתאהבת בכומר צעיר ומוזר בשם הנרי טילני, אותו היא פוגשת באולם הנשפים. היא מתיידדת עם אלינור, אחותו של הנרי, והשלושה יוצאים יחד לטיולים בחיק הטבע. מאוחר יותר גם אחיהם קפטן פרדריק טילני מגיע לבאת'. איזבלה וג'יימס מתארסים בברכתם של בני הזוג מורלנד. אבל כשהיא מגלה שהם אינם עשירים כפי שחשבה, היא מתחילה לפלרטט עם פרדריק. אלינור מזמינה את קתרין לבוא איתם למנזר נורת'אנגר, האחוזה המשפחתית.

קתרין נענית בשמחה רבה להזמנה, עם זאת היא מדמיינת את המנזר כטירה קודרת כמו אלה המופיעות בספרים שהיא קוראת. בתחילה גנרל טילני (אביו של הנרי) מקבל בברכה את קתרין. ג'ון ת'ורפ, שחושב שקתרין מאוהבת בו, התרברב בפני הגנרל שקתרין היא היורשת של מר אלן העשיר. כשהגנרל מבין שקתרין אינה יורשת ואינה עשירה, הוא מסלק אותה מהבית. כשקתרין חוזרת לבית הוריה היא אומללה, ומתגעגעת להנרי. היא מתפכחת מהאשליות שעוררו הרומנים הגותיים. הנרי מופיע שוב, מבקש את סליחתה ומציע לה נישואים.

==צוות השחקנים==
* קתרין שלזינגר – קתרין מורלנד
* פיטר פירת' – הנרי טילני
* רוברט הארדי – גנרל טילני
* גוג'י וית'רס – גברת אלן
* ג'פרי צ'אטר – מר אלן
* קאסי סטיוארט – איזבלה ת'ורפ
* ג'ונתן קוי – ג'ון ת'ורפ
* אינגריד לייסי – אלינור טילני
* גרג היקס – פרדריק טילני
* פיליפ בירד – ג'יימס מורלנד
* אלווי הייל – גברת ת'ורפ
* הלן פרייזר – גברת מורלנד
* דייוויד רולף – מר מורלנד
* אליין איב-קאמרון – המרקיזה
* אנג'לה קורן – אליס
* טרישה מוריש – מיס דיגבי
* אוליבר המברו – אדוארד מורלנד
* אן-מארי מולאן – בת למשפחת ת'ורפ
* מישל ארתור – בת למשפחת ת'ורפ
* שרה-ג'יין הולם – ג'ני
* רפאל אליין – נער משרת

==צוות ההפקה==
* ג'יילס פוסטר – בימוי
* לואיס מארקס – הפקה
* אילונה סקאץ – מוזיקה מקורית
* נט קרוסבי – צילום
* ניקולאס רוקר – עיצוב תלבושות
* ג'ואן סטריבלין – עיצוב שיער ואיפור
* מגי ויידי – תסריט

==קישורים חיצוניים==

* [http://www.pbs.org/wgbh/masterpiece/archive/92/92.html "מנזר נורת'אנגר"] באתר PBS.org

קטגוריה:סרטי טלוויזיה בריטיים
קטגוריה:סרטים לפי ספרי ג'יין אוסטן
קטגוריה:סרטי 1986
קטגוריה:סרטים באנגלית
עונת 1956/1957 בלה ליגה

עונת 1956/1957 הייתה העונה ה-26 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 1956 והסתיימה ב-21 באפריל 1957. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. שיטת משחקי המבחן שהיית הנהוגה מספר שנים בוטלה.

מליגת המשנה עלו אוססונה, ריאל חאאן, קונדל וריאל סרגוסה. לראשונה עיר ברצלונה הייתה מיוצגת על ידי שלוש קבוצות: ברצלונה, אספניול וקונדל.

ריאל מדריד זכתה בתואר וזאת בפעם החמישית בתולדות המועדון.

דפורטיבו לה קורוניה וקונדל ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק אלפרדו די סטפנו (ארגנטינה), ריאל מדריד. זאת בפעם השלישית בקריירה ובפעם השנייה ברציפות. בהתאם לנתונים הרשמיים של ה-LFP הוא כבש 31 שערים ב-30 משחקים.

השוער הטוב ביותר היה אנטוני רמלייטס מברצלונה שספג 35 שערים ב-29 משחקים. זאת בפעם השלישית בקריירה ובפעם השנייה ברציפות.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
| 1 || ריאל מדריד (אלופה) ||30||20||4||6||74||35|| 39||44||העפלה לגביע האלופות
|-align="center" bgcolor="#D0F0C0"
| 2 || סביליה ||30||17||5||8||64||49|| 15||39||העפלה לגביע האלופות
|-align="center"
| 3 || ברצלונה ||30||16||7||7||70||37|| 33||39||זכייה בגביע חנרליסימו
|-align="center" 
| 4 || אתלטיק בילבאו ||30||16||5||9||59||45|| 14||37|| 
|-align="center"
| 5 || אתלטיקו מדריד ||30||15||4||11||65||54|| 11||34||
|-align="center" 
| 6 || אוססונה ||30||12||7||11||40||38||2||31|| 
|-align="center"
| 7 || אספניול ||30||11||8||11||39||48|| 9-||30|| 
|-align="center" 
| 8 || ריאל ואיאדוליד ||30||11||6||13||52||58|| 6-||28|| 
|-align="center"
| 9 || ריאל סרגוסה ||30||11||6||13||37||51|| 14-||28|| 
|-align="center" 
| 10 || לאס פאלמס ||30||9||9||12||41||58|| 17-||27||
|-align="center"
| 11 || ולנסיה ||30||10||7||13||43||46|| 3-||27|| 
|-align="center"
| 12 || ריאל סוסיאדד ||30||9||8||13||39||47|| 8-||26|| 
|-align="center"
| 13 || סלטה ויגו ||30||8||7||15||39||47|| 8-||23|| 
|-align="center" 
| 14 || ריאל חאאן ||30||9||5||16||37||55|| 18-||23|| 
|-align="center" bgcolor="#FFCCCC"
| 15 || דפורטיבו לה קורוניה ||30||10||2||18||41||61|| 20-||22||ירדה ליגה 
|-align="center" bgcolor="#FFCCCC"
| 16 || קונדל ||30||7||8||15||37||57|| 20-||22||ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| אלפרדו די סטפנו
|ריאל מדריד
|31
|-
|2
| חואקין מוריו
|ריאל ואיאדוליד
|18
|-
|3
| מנואל בדנס
|ריאל ואיאדוליד
|17
|-
|4
| מאורו רודריגז
|סלטה ויגו
|16
|-

|rowspan="5" |5
| לורן פרז
|סביליה
|rowspan="5"|14
|-
| אנריק מטאוס
|ריאל מדריד
|-
| חואקין פיירו
|אתלטיקו מדריד
|-
| חוסה גרסיה 
|סביליה
|-
| לואיס סוארס
|ברצלונה
|}

==קישורים חיצוניים==
* [http://www.rsssf.com/tabless/spanhist4959.html#5657 נתונים מפורטים מאתר rsssf]
* [http://www.bdfutbol.com/en/t/t1956-57.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1957
קטגוריה:תחרויות כדורגל ב-1956
ירחי נפטון

טריטון (למטה) שלושה ימים לאחר שוויאג'ר 2 חלפה על פניהם ב־1989]]
ירחי נפטון הם 16 הירחים הידועים של כוכב הלכת נפטון. היות שנפטון קרוי על שם אל הים הרומי, הוחלט לקרוא גם לירחיו של כוכב הלכת על שמם של אלי ים אחרים.

הגדול והרחוק שבין ירחי נפטון הוא טריטון. הירח התגלה ב־10 באוקטובר 1846 על ידי ויליאם לאסל, רק 17 ימים לאחר גילויו של נפטון עצמו. בניגוד לשאר הירחים הפלנטריים במערכת השמש טריטון נמצא במסלול נסיגה דהיינו הוא נע בניגוד לכיוון, דבר המעיד על כך שנלכד בכוח המשיכה של נפטון, וכנראה מקורו בחגורת קויפר. לירח מסלול מסונכרן וקבוע סביב כוכב הלכת אולם הוא הולך ומתקרב לנפטון עד שלבסוף הוא יגיע לגבול רושל ויתפרק.

עברו יותר ממאה שנה עד גילויו של הירח השני של נפטון. הירח נקרא נראיד והוא התגלה ב־1 במאי 1949 על ידי ג'ררד קאיפר. נראיד בעל צורה לא רגילה וגופו בעל מסלול האליפטי הקיצוני ביותר במערכת השמש.

בין יולי לספטמבר 1989 גילתה הגשושית וויאג'ר 2 שישה ירחים נוספים הסובבים את נפטון - נייד, תלסה, דספינה, גלתיאה, לריסה ופרוטאוס.

בשנת 2001 צוות שביצע סקר שמיים, בעזרת טלסקופים קרקעיים ענקיים, איתר חמישה ירחים נוספים. שני סקרי שמיים נוספים בשנים 2002 ו־2003 אישרו את גילוי הירחים. חמישה ירחים נוספים הם - הלימיד, סאיו, לאומדיה, סאמטי וניסו.

ב־1 ביולי 2013, צוות בראשותו של מארק שואוולטר גילה את הירח היפוקמפ בעזרת צילומים שבוצעו על ידי טלסקופ החלל האבל מהשנים 2004–2009. זהו הירח הקטן ביותר של נפטון שהתגלה עד כה.

ב-23 בפברואר 2024 נתגלו שני ירחים נוספים, אשר שמם עדיין לא נקבע: S/2002 N 5 ו-S/2021 N 1.

{| class="wikitable sortable"
|+ <big>ירחי נפטון</big>
|- style="background:#dfdfdf;"
! מרחק מנפטון
! שם
! מזהה
! קוטר (ק"מ)
!ממדים 
! מסה (10<sup>16</sup> ק"ג)
! רדיוס מסלולי ממוצע (ק"מ)
! משך זמן סיבוב בימים <sup>*</sup>
! שנת גילוי
|-
| 1
| נייד
| נפטון III
| 60.4 
|096×060×052
| ~13
| 48,224
| 0.2944
| 1989
|-
| 2
| תלסה
| נפטון IV
| 81.4
|108×100×052
| ~35
| 50,074
| 0.3115
| 1989
|-
| 3
| דספינה
| נפטון V
| 156
|180×148×128
| ~170
| 52,526
| 0.3346
| 1989
|-
| 4
| גלתיאה
| נפטון VI
| 174.8
|204×184×144
| ~280
| 61,953
| 0.4287
| 1989
|-
| 5
| לריסה
| נפטון VII
| 194
|216×204×168
| ~380
| 73,548
| 0.5555
| 1981
|-
| 6
| היפוקמפ
| נפטון XII
| 34.8 ± 4.0
|
| ~2.2
| 105,283
| 0.9500
| 2013
|-
| 7
| פרוטאוס
| נפטון VIII
| 420
|436×416×402
| ~3,900
| 117,646
| 1.1223
| 1989
|- 
| 8
| טריטון
| נפטון I
| 2,705.2 ± 4.8
|2,709×2,706×2,705
| 2,139,000
| 354,759
| -5.8769
| 1846
|-
| 9
| נראיד
| נפטון II
| 357 ± 13
|
| ~2,400
| 5,504,000
| 360.14
| 1949
|- 
| 10
| הלימיד
| נפטון IX
| 62
|
| ~12
| 16,590,500
| -1879.78
| 2002
|-
| 11
| סאיו
| נפטון XI
| 44
|
| ~3.4
| 22,239,900
| 2919.43
| 2002
|-
| 12
| S/2002 N 5
| 
| 38
|
| ~3
| 23,414,700
| 3156.56
| 2002
|- 
| 13
| לאומדיה
| נפטון XII
| 42
|
| ~3.4
| 23,499,900
| 3176.13
| 2002
|- 
| 14
| סאמטי
| נפטון X
| 40
|
| ~2.9
| 47,615,100
| -9149.51
| 2003
|- 
| 15
| ניסו
| נפטון XIII
| 60
|
| ~11
| 49,895,300
| -9794.99
| 2002
|-
| 16
| S/2021 N 1
| 
| 25
|
| ~0.8
| 50,700,200
| -10036.65
| 2021
|}

<sup>*</sup> משך זמן סיבוב שלילי (בארבעת הירחים המסומנים) מצביע על מסלול נסיגה סביב נפטון, דהיינו סיבוב בכיוון מנוגד לכיוון סיבובו של כוכב הלכת.

==קישורים חיצוניים==

*
יצחק שובינסקי

יצחק שובינסקי (1914 – 1981) היה רואה חשבון ותעשיין ישראלי, אשר ייסד, ביחד עם לדיסלאב שנלר, את אוטוקרס ושימש מנכ"ל החברה בשנים 1957–1971.

החברה שהייתה מחלוצות תעשיית הרכב בישראל, ובפרט הראשונה ליזום תכנון ויצור רכב "ישראלי", ה"סוסיתא", כאשר לצדה יוצרו דגמי "כרמל", "סברה ספורט", "טריומף 1300" ועוד.

==ביוגרפיה==
שובינסקי נולד בטוראק, פולין לאברהם וחנה. בשנת 1914 (תרצ"ד), עם סיום לימודיו בגימנסיה פולנית עלה לארץ ישראל. התחיל את דרכו כרואה חשבון בנמל תל אביב.

התחתן עם יעל בסקינד, ילידת ראשון לציון (1912) ונכדתו של יהודה צלליכין מאנשי ביל"ו ומראשוני המושבה ראשון לציון. נולדו להם שלושה ילדים: ד"ר חסיה ירושלמי (1946) והתאומים משה ויהודה (1948).

עד שנת 1939 התגוררו בני הזוג שובינסקי ברחוב שינקין בתל אביב. בשנת 1939 עברו להתגורר בחיפה. שובינסקי היה שותף עם גיסו בעסק של יינות. בהמשך עסק בספנות, נכנס בשותפות לחברת "פוסידון", וייבא מטורקיה לקרדות, ביצים וטבק לסיגריות.

שובינסקי הגיע לסדנא של לדיסלאב שנלר לקנות רכב תלת-גלגלי לשיווק טבק, שייבא מטורקיה ואז החליט להיכנס לעסקי הרכב. בשנת 1957 חתמו שנלר ושובינסקי על הסכם שותפות והקימו את חברת אוטוקרס. את קיום המפעל חשף שובינסקי רק בשנת 1959, לדבריו "מסיבות מדיניות".

בשנת 1960, בעת שכיהן כמנכ"ל אוטוקרס, ביקר שובינסקי בתערוכת מכוניות ספורט בלונדון והתרשם ממכונית מדגם "אשלי" העשוי מפיברגלס ומשילדה שפיתח לסלי בלאמי , וקיבל רישיון להרכיב דגמים בעלי תכונות דומות, בשותפות עם יצרנית הרכב הבריטית רליאנט מוטורס . כך פותחו "רליאנט סברה" בבריטניה ו"סברה ספורט" בישראל.

בשנת 1969 רכש את מפעלו של אפרים אילין תמורת שלושה מיליון דולר. לטענתו של שובינסקי, הוא אולץ לרכוש את המפעל, כאשר מי שהכריח אותו לבצע את הרכישה היה השר פנחס ספיר. בעקבות הרכישה, נקלע שובינסקי למשבר כספי והוא אף הואשם בשוחד והוגש נגדו כתב אישום. במשפט שנערך זוכה שובינסקי מכל סעיפי האישום, אולם כתוצאה מההוצאות על ניהול המשפט, הוא התרושש.

שובינסקי עסק בהתנדבות באימוץ חיילים ודאג להובלתם ממקומות שירותם לביתם.

בסוף יולי 1981, בעודו נוהג ברליאנט קיטן העשויה פיברגלס, לקה בהתקף לב, סטה מהכביש, פגע בעץ ונהרג. התאונה התרחשה בשדרות הצבי בחיפה, בסמוך לבית מגוריו. נקבר בחיפה.

==ראו גם==
* תעשיית רכב בישראל
* אוטוקרס
* סוסיתא
* סברה ספורט
* כרמל
* טריומף 1300

==קישורים חיצוניים==
* 
* 
* אלי שאולי, [http://www.auto.co.il/print.aspx?aid=26895 לכבוד יום העצמאות : סוסיתא בע"מ], באתר "אוטו", 10 במאי 2011
* 
* [https://thecarscenters.wordpress.com/סוסיתא-מכונית-ישראלית/ סוסיתא מכונית ישראלית ] - The Cars Center
* [https://www.myheritage.co.il/research?action=query&formId=1&formMode=0&qname=Name+fnmo.2+fnmsvos.1+fnmsmi.1+ln.שובינסקי+lnmo.3+lnmsdm.1+lnmsmf3.1+lnmsrs.1 יעל ויצחק שובינסקי ]All results for שובינסקי in All Collections - MyHeritage
* [http://www.collect.co.il/content.aspx?id=88 סיפורה של אוטוקרס הישראלית]' באתר קולקט

==הערות שוליים==

קטגוריה:תעשיינים ישראלים
קטגוריה:תעשיית רכב בישראל: אישים
קטגוריה:ישראלים ילידי פולין
קטגוריה:אנשי העלייה החמישית
קטגוריה:הרוגי תאונות דרכים בישראל
קטגוריה:חיפה: אישים
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1914
קטגוריה:ישראלים שנפטרו ב-1981
עפרוני עורבני

עפרוני עורבני (שם מדעי: Grallina) הוא סוג של ציפורי שיר המשתייכות למשפחת המונרכיתיים הקרובים מעט לעורביים. בעבר הם היו שייכים למשפחה נפרדת Grallinidae יחד עם בני משפחת הקורקורקסים, אך המשפחה בוטלה ויש חוקרים שמשייכים אותו למשפחת הדרונגים או לזנבני מניפה אך לרוב משייכים אותו למונרכיתיים. בסוג זה שני מינים.

עופות אלה חיים באוסטרליה וגינאה החדשה וכן כמה איים באינדונזיה. אורכם 25–30 ס"מ. צבעיהם שחור ולבן. רגליהם גדולות יחסית וזנבם ארוך. יש דמיון מסוים בינם לעפרונים למרות שהם כלל אינם קרובים. 

הם חיים על הקרקע ביערות ואזורי אחו לחים וגם ליד אגמים ונחלים. הם אוכלי כל וניזונים מזרעים, פירות, תולעים וחרקים. הם מחפשים את מזונם על הקרקע.

==מיון==
*סוג עפרוני עורבני (Grallina)
**מין עפרוני עורבני מצוי (Grallina cyanoleuca)
**מין עפרוני עורבני נחלים (Grallina bruijni)
==קישורים חיצוניים==

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:מונרכיתיים
נמל תעופה 1975

נמל תעופה 1975 (באנגלית: Airport 1975) הוא סרט אסונות תעופה אמריקאי שובר קופות משנת 1974. זה השני מתוך סדרה של ארבעה סרטי אסונות תעופה, סוגה קולנועית שהייתה פופולרית בשנות ה-70 של המאה ה-20.

בכתוביות בתחילה הסרט נכתב כי הוא הופק "בהשראת" הסרט "נמל תעופה" (1970) למרות שהקשר היחידי הוא השחקן ג'ורג' קנדי ששיחק בו בתפקיד דומה. המטוס הפעם הוא בואינג 747.

גלוריה סוונסון מופיעה בתפקיד אחת הנוסעות בתור עצמה. זה היה הסרט האחרון בו השתתפה. שחקנים נוספים בתפקיד נוסעים הם: מירנה לוי, סיד סיזר, נורמן פל, לינדה בלייר ועוד.

==תקציר העלילה==
צוות מטוס בואינג 747 מכין את המטוס לטיסה 409 של חברת התעופה קולומביה (שם פיקטיבי) מנמל התעופה הבינלאומי וושינגטון דאלס לנמל התעופה הבינלאומי של לוס אנג'לס. הדיילת הראשית, ננסי פריור (קארן בלאק) היא בת זוגו של מדריך הטיס הראשי של החברה, אלן מרדוק (צ'רלטון הסטון).

לאחר עליית הנוסעים הם ממתינים לאמבולנס שיביא את הילדה ג'ניס אבוט (לינדה בלייר) הסובלת מאי ספיקת כליות ומועמדת להשתלת כליה. קברניט המטוס הוא קפטן סטייסי (אפרם זימבליסט הבן). המטוס ממריא מיד לאחר שהילדה מושכבת על מושב מיוחד במטוס.

באותו זמן מטיס סקוט פרימן (דיינה אנדרוז) את מטוס הביצ'קראפט ברון הפרטי שלו, לפגישת עסקים בבויסי, איידהו. בגלל תנאי ראות קשים לאורך כל החוף המערבי, מקבלים שני הטייסים הוראה לנחות בנמל התעופה של סולט לייק סיטי.

לפתע לוקה פרימן בהתקף לב ומאבד את השליטה במטוסו. המטוס פוגע בתא הטייס של הבואינג 747 ,קורע בו חור גדול לפני שהוא מתרסק. טייס המשנה נשאב החוצה ונהרג, מכונאי הטייס נהרג בתא וקפטן סטייסי נפגע קשה בפניו אולם לפני שהוא מאבד את הכרתו, הוא מצליח להעביר את הטיסה למצב של טייס אוטומטי.

ננסי מודיעה למגדל הפיקוח של סולט לייק סיטי על התאונה. הם מדריכים אותה איך לשמור על מהירות וגובה הטיסה ומודיעים גם למטה החברה בו נמצאים מרדוק וסגן קצין המבצעים ג'ו פטרוני (ג'ורג' קנדי) שאשתו ובנו בין הנוסעים. הם טסים לסולט לייק סיטי ובדרך הם ממשיכים להדריך את ננסי. מטוס של חיל האוויר של ארצות הברית מוזנק לעבר המטוס ומדווח על גודל הפגיעה.

הבעיה היא איך לגרום למטוס לעבור את רכס ההרים לפני סולט לייק סיטי, זאת יכול לעשות רק טייס מיומן. מורדוק ופטרוני מחליטים להזעיק מסוק צבאי שיוריד טייס למטוס הבואינג דרך החור שנפער בו.

הניסיון הראשון נכשל לאחר שהטייס מצליח להשתחל לתוך החור במטוס אך לפתע הוא משתחרר מהרתמה שחיברה אותו למסוק וצונח אל מותו.

בנקודת השפל הזו מחליט מרדוק לנסות פעם נוספת להגיע למטוס למרות הסיכון הרב כי זה הסיכוי היחידי להצלת הנוסעים. הוא מצליח להשתחל לתא הטייס, להעביר את המטוס מעל רכס ההרים ולהנחית אותו בקושי רב עד קצה המסלול היות שגם הבלמים נפגעו. הנוסעים מפונים במהירות בעזרת מגלשת חירום.

==קישורים חיצוניים==

* [https://www.youtube.com/watch?v=HldvFWIekh8 קדימון לסרט "נמל תעופה 1975"], באתר יוטיוב
* "[http://www.tcm.com/tcmdb/title/19453/Airport-75/ נמל תעופה 1975]", באתר TCM

קטגוריה:סרטים באנגלית
קטגוריה:סרטי 1974
קטגוריה:סרטי אסונות
קטגוריה:סרטי אולפני יוניברסל
קטגוריה:סרטי תעופה אמריקאיים
קטגוריה:סרטים שמתרחשים במטוס